Συνάντηση Θεατρικής Ομάδας
2025-10-12 16:00 - 19:00, 2025-11-09 14:00 - 17:00, 2025-11-23 15:00 - 18:00, 2025-12-07 15:00 - 18:00, 2026-01-04 15:00 - 18:00 (Europe/Zurich) | Maison de Quartier de la Redoute, Chemin de la Redoute 12, Nyon, 1260, Switzerland
Συνάντηση της θεατρικής ομάδας της Ακτής, όλες οι απαραίτητες πληροφορίες βρίσκονται εδώ.

Εργαστήρι Κατασκευής Χριστουγεννιάτικων Στεφανιών
2025-11-02 15:00 - 17:30 | Galerie d’art et atelier Caroline Vyzas, Grand-Rue 96, Rolle, Vaud, 1180, Switzerland
Ελάτε να μυηθείτε στη λεπτεπίλεπτη τέχνη συναρμολόγησης ενός στερεού αντικειμένου ξεκινώντας από μικρά όμορφα χάρτινα στοιχεία, έτοιμα να πάρουν ζωή… Βήμα-βήμα, θα μάθετε πώς να συνθέσετε ένα μοναδικό χριστουγεννιάτικο στεφάνι, ανακαλύπτοντας παράλληλα τις βασικές αρχές του scrapbooking. Μια όμορφή εισαγωγή σε ένα δημιουργικό σύμπαν, γεμάτο απαλότητα και προσβάσιμο σε όλες και όλους.
Το εργαστήρι απευθύνεται σε ενήλικες αλλά και σε εφήβους. Όλα τα απαραίτητα υλικά παρέχονται από τους διοργανωτές και περιλαμβάνονται στο αντίτιμο συμμετοχής. Κάθε συμμετέχων/-ουσα θα κατασκευάσει ένα χριστουγεννιάτικο στεφάνι το οποίο θα πάρει μαζί του στο τέλος του εργαστηρίου. Η διάρκεια του εργαστηρίου εκτιμάται στις 2 με 2,5 ώρες.
Μέρος: Το εργαστήρι θα πραγματοποιηθεί στη γκαλερί της κας. Caroline Vyzas (καλλιτέχνης ελληνικής καταγωγής) στη διεύθυνση: Grand-Rue 96, 1180 Rolle.
Κόστος: 30 CHF ανά άτομο (40 CHF για όσες και όσους δεν είναι μέλη της Ακτής). Τα στοιχεία πληρωμής θα σας αποσταλούν μετά την εγγραφή.
Εγγραφή: Λόγω περιορισμένου αριθμού θέσεων, η εγγραφή είναι υποχρεωτική και γίνεται αποκλειστικά μέσω email στο info@akti.ch.

Μάθημα Παραδοσιακών Χορών
2025-11-02 16:30 - 18:30, 2025-11-16 16:30 - 18:30, 2025-11-30 16:30 - 18:30, 2025-12-14 16:30 - 18:30 | Maison de Quartier de la Redoute, Chemin de la Redoute 12, Nyon, 1260, Switzerland
Περισσότερες πληροφορίες: https://akti.ch/archives/860

Διαδικτυακή Συζήτηση με τη Συγγραφέα Βίλια Χατζοπούλου
2025-11-09 17:00 - 18:30 | Maison de Quartier de la Redoute, Chemin de la Redoute 12, Nyon, 1260, Switzerland
Με αφορμή την πρόσφατη συζήτηση γύρω από το βιβλίο “Κυκλάδες” της Βίλιας Χατζοπούλου που διαβάστηκε κατά τη διάρκεια του καλοκαιρινού τριμήνου, η Λέσχη Ανάγνωσης της Ακτής σας προσκαλεί με χαρά σε μία διαδικτυακή συζήτηση με τη συγγραφέα του βιβλίου την Κυριακή 9 Νοεμβρίου 2025 στις 17:00 στο Maison de Quartier de la Redoute.
Η συμμετοχή στη συζήτηση είναι ανοιχτή για όλους αλλά (για τεχνικούς λόγους) μόνο με φυσική παρουσία στο χώρο του Maison de Quartier de la Redoute.

Εργαστήρι Παρασκευής Κουραμπιέδων
2025-11-17 18:00 - 20:00 | Le Pain du Quartier, Rue des Artisans 14, Crans, Vaud, 1299, Switzerland
Σας προσκαλούμε με χαρά στο εργαστήρι ζαχαροπλαστικής (παρασκευή κουραμπιέδων) που διοργανώνουμε τη Δευτέρα 17 Νοεμβρίου 2025 στο αρτοποιείο Le Pain du Quartier (Rue des Artisans 14, 1299 Crans). Το εργαστήρι θα ξεκινήσει στις 18:00 και η διάρκεια του θα είναι περίπου 2 ώρες. Υπεύθυνος των εργαστηρίων θα είναι ο ιδιοκτήτης του αρτοποιείου κ. Βασίλης Κλωνάρης.
Τα εργαστήρια απευθύνονται σε ενήλικες, εφήβους και παιδιά (άνω των 6 ετών). Όλα τα απαραίτητα υλικά παρέχονται από τους διοργανωτές και περιλαμβάνονται στο αντίτιμο συμμετοχής.
Κάθε συμμετέχων/-ουσα θα παρασκευάσει ένα πακετάκι κουραμπιέδες για ιδία χρήση καθώς και ένα δεύτερο που θα διατεθεί προς πώληση στα πλαίσια του Χριστουγεννιάτικου φιλανθρωπικού bazaar που θα οργανώσει η Ακτή την Κυριακή 30 Νοεμβρίου 2025.
Κόστος συμμετοχής: 20 CHF ανά άτομο (25 CHF για όσες και όσους δεν είναι μέλη της “Ακτής”). Πληρωμή επιτόπου πριν από την έναρξη του εργαστηρίου, με κάρτα ή μέσω της εφαρμογής Twint (μετρητά δε θα γίνονται δεκτά).
Εγγραφή: Λόγω περιορισμένου αριθμού θέσεων, είναι απαραίτητη η προεγγραφή μέσω email στο info@akti.ch. Σε περίπτωση μεγάλης συμμετοχής, θα τηρηθεί σειρά προτεραιότητας.

Προπόνηση Ομάδας Μπάσκετ
2025-11-18 19:30 - 21:30 | Ecole Mont Olivet, Chemin Crétanaux 2, Vich, Vaud, 1267, Switzerland
Περισσότερες πληροφορίες: https://akti.ch/archives/2196

Εργαστήρι Παρασκευής Μελομακάρονων
2025-11-24 18:00 - 20:00 | Le Pain du Quartier, Rue des Artisans 14, Crans, Vaud, 1299, Switzerland
Σας προσκαλούμε με χαρά στο εργαστήρι ζαχαροπλαστικής (παρασκευή μελομακάρονων) που διοργανώνουμε τη Δευτέρα 24 Νοεμβρίου 2025 στο αρτοποιείο Le Pain du Quartier (Rue des Artisans 14, 1299 Crans). Το εργαστήρι θα ξεκινήσει στις 18:00 και η διάρκεια του θα είναι περίπου 2 ώρες. Υπεύθυνος των εργαστηρίων θα είναι ο ιδιοκτήτης του αρτοποιείου κ. Βασίλης Κλωνάρης.
Τα εργαστήρια απευθύνονται σε ενήλικες, εφήβους και παιδιά (άνω των 6 ετών). Όλα τα απαραίτητα υλικά παρέχονται από τους διοργανωτές και περιλαμβάνονται στο αντίτιμο συμμετοχής.
Κάθε συμμετέχων/-ουσα θα παρασκευάσει ένα πακετάκι μελομακάρονα για ιδία χρήση καθώς και ένα δεύτερο που θα διατεθεί προς πώληση στα πλαίσια του Χριστουγεννιάτικου φιλανθρωπικού bazaar που θα οργανώσει η Ακτή την Κυριακή 30 Νοεμβρίου 2025.
Κόστος συμμετοχής: 20 CHF ανά άτομο (25 CHF για τα όσες και όσους δεν είναι μέλη της “Ακτής”). Πληρωμή επιτόπου πριν από την έναρξη του εργαστηρίου, με κάρτα ή μέσω της εφαρμογής Twint (μετρητά δε θα γίνονται δεκτά).
Εγγραφή: Λόγω περιορισμένου αριθμού θέσεων, είναι απαραίτητη η προεγγραφή μέσω email στο info@akti.ch. Σε περίπτωση μεγάλης συμμετοχής, θα τηρηθεί σειρά προτεραιότητας.

Χριστουγεννιάτικο Φιλανθρωπικό Μπαζάρ
2025-11-30 10:00 - 15:00 | Café Ex Machina, Rue du Vieux-Marché 11, Nyon, Vaud, 1260, Switzerland
Σας προσκαλούμε με χαρά στο Χριστουγεννιάτικο φιλανθρωπικό bazaar της Ακτής που θα πραγματοποιηθεί την Κυριακή 30 Νοεμβρίου 2025 από τις 10:00 έως τις 15:00 στο café Ex Machina (στο κέντρο της Νυόν).
Στο bazaar θα διατιθενται προς πώληση χριστουγεννιάτικα στολίδια, κουραμπιέδες και μελομακάρονα (τα οποία θα παρασκευαστούν στα εργαστήρια ζαχαροπλαστικής που θα πραγματοποιηθούν στις 17 και 24 Νοεμβρίου 2025, αντίστοιχα), καθώς και διάφορα ελληνικά προϊόντα όπως μέλι, γλυκό κουταλιού, ρακόμελο και άλλα.
Η είσοδος στο bazaar θα είναι ελεύθερη. Για τυχόν αγορές, θα γίνονται δεκτές πληρωμές μέσω της εφαρμογής Twint, με τραπεζικές κάρτες ή με μετρητά.

Συνάντηση Λέσχης Ανάγνωσης
2026-01-11 16:00 - 17:00 | Maison de Quartier de la Redoute, Chemin de la Redoute 12, Nyon, 1260, Switzerland
Το βιβλίο που έχει επιλεγεί για το τελευταίο τρίμηνο του 2025 είναι το “Αιολική Γη” του Ηλία Βενέζη.

Αποκριάτικο Πάρτι Μασκέ
2026-03-07 21:00 - 2026-03-08 01:00 | Cactus Jack, Place de la Gare 13, Nyon, Vaud, 1260, Switzerland

BBQ Πρωτομαγιάς
2026-05-03 11:00 - 18:00 | Centre Aéré des Allévays, Chemin des Allevays, Gingins, Vaud, 1276, Switzerland

Γενική Συνέλευση Ακτής 2026
2026-05-31 16:00 - 17:30 | Maison de Quartier de la Redoute, Chemin de la Redoute 12, Nyon, 1260, Switzerland
